《咏浮槎》
明代·陈守镔

灵槎泛泛日边来，夭矫犹龙信异哉。若木何年腾碧汉，扶桑疑是出蓬莱。

虽经漂泊非沟断，自是乘风作楫才。为语道旁休诟厉，良工应识拂云裁。

作者简介：陈守镔，字克棐。澄海人。明思宗崇祯六年（一六三三）贡生。鼎革后不出。著有《茧窝集》。清乾隆修《潮州府志》卷二六、嘉庆《澄海县志》卷一九有传。